Primăriile din București trebuie să plătească amenzi de sute de mii de lei din cauza calității aerului și a gunoaielor. Clotilde Armand, campioană la încasări.
Primăriile de sector și cea generală din București au fost amendate de Garda de Mediu. Amenzile au venit din cauza calității aerului și lipsei contractelor pentru deșeuri. Primăria Sectorului 1 va plăti 160.000 de lei, iar Primăria Generală, 100.000.
Bucureștenii plătesc incompetența autorităților, dar și amenzile lor. Primăriile de sector și Primăria Generală, au primit amenzi între 50.000 și 100.00 de lei pentru poluarea aerului și lipsa contractelor de ridicare sau sortare a deșeurilor. Amenzile sunt plătite tot din banii tăi, iar campioană la încasări e Clotilde Armand."Primăria sectorului a luat de curând o amendă de 100.000 de lei și una de 60.000 de lei. Contractele cu salubriștii iar au fost deficitare, motiv pentru care și salubriștii care lucrează în București au luat amenzi", a spus Octavian Berceanu, comisar general la Garda de Mediu.Amenzile vin la pachet cu un set de măsuri. Primăriile vor fi verificate din nou peste câteva luni și amendate cu sume tot mai mari până când rezolvă problema poluării.